Քննարկման խմբեր

Քննարկման խումբ, մի քանի անհատներից բաղկացած խումբ։ Սովորաբար անհատները ունեն նմանատիպ հետաքրքրություններ, ովքեր հավաքվում են և՛ պաշտոնական, և՛ ոչ պաշտոնական ձևով, որպեսզի գաղափարներ քննարկեն, խնդիրներ լուծեն կամ մեկնաբանություններ անեն։ Զրուցելու տարածված մեթոդներից է, ներառյալ անձամբ, դեմ առ դեմ հանդիպումները, կոնֆերանս-զանգեր կատարելը, տեքստային հաղորդագրությունների օգտագործումը կամ համացանցային կայքի օգտագործումը, ինչպես օրինակ համացանցային ֆորումները։ Մարդիկ արձագանքում են, մեկնաբանություններ են ավելացնում և գրառումներ կատարում նման ֆորումներում, ինչպես նաև հաստատված փոստային ցուցակներում, լրատվական խմբերում կամ համցանցային չատերում։ Խմբի մյուս անդամները կարող են պատասխանել՝ տեղադրելով տեքստ կամ պատկեր։


== Համառոտ պատմություն ==
Քննարկման խումբը ստեղծվել է համակարգչային ցանցից (USENET-ից), որը ստեղծվել է  1980-ականների սկզբին։ Երկու համակարգչային գիտնականներ Ջիմ Էլիսը և Թոմ Թրասկոտը հիմնադրել են կանոնների համակարգ գաղափարը՝ «հոդվածներ» ստեղծելու համար և հետո իրենց զուգահեռ՝ նորությունների խմբին հետ ուղարկելու համար։ Սկզբունքորեն քննարկման խմբի ձևը ստեղծվել է համակարգչային ցանցի (USENET-ի) գաղափարի հիման վրա, որն ընդգծում էր էլեկտրոնային փոստի և վեբ ֆորումների միջոցով հաղորդակցման եղանակները։ Աստիճանաբար, համակարգչային ցանցը (USENET-ը) դարձավ ալիքների համակարգ, որոնք տրամադրում են ծանուցումներ և «հոդվածներ»՝ հասարակության ընդհանուր կարիքները բավարարելու համար։ Ներկայումս Համաշխարհային սարդոստայնը աստիճանաբար ստանձնում է ինտերնետի քննարկման խմբերի համար հարթակների աջակցման և ընդլայնման հիմնական դերը՝ ստեղծելով տարբեր վեբ սերվերներ։


== Ակնարկ հայտնի առցանց խմբային քննարկման համակարգերի մասին ==


=== Գուգլ խմբեր ===
Google-ի խմբերը դարձել են գլխավոր առցանց քննարկումների խմբերից մեկը՝ աշխարհում հաճախակի օգտագործողների լայն շրջանակով։ Առանձնահատկություններն են՝

յուրաքանչյուրի համար նոր խմբեր ստեղծել և միանալ առկա խմբերին,
որոնել խմբերում հատուկ որևէ բան, ինչպես նաև հնարավորություն կա որոնման արդյունքները սեղմացնելու ըստ ամսաթվի, լեզվի և հաղորդագրության հեղինակի,
խմբի մասնակցության երեք մակարդակ՝ հանրային, միայն հայտարարություններ և սահմանափակ։


=== Ֆեյսբուքյան խմբեր ===
Ֆեյսբուքյան խմբերը պարզեցնում են գործընթացները և պահպանում օգտվողների գաղտնիությունը մարդկանց հետ շփվելիս։ Օգտատերերը կարող են ստեղծել խումբ և նշանակել ադմինիստրատորներին։ Խմբի ադմինիստրատորները կարող են մի շարք ճշգրտումներ կատարել խմբի էջում, ինչպիսիք են՝ էջի շապիկի լուսանկարը փոխել, գրառումները և մեկնաբանությունները չափավորել և գրառումները դասավորել այնպես, որ վերջիններս մշտապես հայտնվեն խմբի էջի վերևում։ Ադմինիստրատորները կարող են նաև ստեղծել խմբային միջոցառումներ, նորությունների թարմացումներ և ղեկավարել խմբի անդամներին։ Ըստ նախնականի՝ խմբերը հանրային են, և յուրաքանչյուրը կարող է միանալ դրանց՝ այդ խմբի ադմինիստրատորների հայեցողությամբ։ Այնուամենայնիվ, խմբերը կարող են լինել նաև մասնավոր, այսինքն՝ օգտատերը կարող է միանալ տվյալ խմբին այն դեպքում միայն, եթե խմբի որևէ անդամ հրավեր ուղարկի։ Մեկ օգտատերը կարող է միանալ առավելագույնը 6000 խմբի։


=== WhatsApp խմբեր ===

WhatsApp-ը բջջային հաղորդագրությունների հավելված է՝ խմբային քննարկման առանձնահատկություններով։ Օգտատերերը կարող են չատեր ստեղծել՝ խմբային քննարկումները հեշտացնելու համար։ Ըստ նախնականի՝ խմբի բոլոր անդամները այդ խմբի ադմիններն են, բայց և կարող է փոփոխվել և լինել մեկ ադմին։ Ադմինիստրատորները հնարավորություն ունեն վերանվանելու խումբը, անդամներ ավելացնելու և հեռացնելու, ինչպես նաև խմբին ուղարկված հաղորդագրությունները ջնջելու։


== Առավելություններ ==
Google Խմբերը ունեն իրենց առավելությունները։ Բազմազան օգտատերերի համար հնարավորություն է տրվում թարգմանելու լեզուները, ինչը նպաստում է օտարերկրացիների հետ արդյունավետ շփվելուն։ Հաշվի առնելով պահպանման չափը՝ խմբի մեկ անդամ ունի «100 մեգաբայթ (ՄԲ)»-ի հնարավորություն, մինչդեռ ամբողջ խմբի համար սահմանափակումներ չկան։ Այն խմբի անդամների համար հարմարավետ է դարձնում աշխատանքը այնպիսի ծրագրերի հետ, որոնք շատ ավելի մեծ պահուստի կարիք ունեն, քան սովորական ֆայլերը, օրինակ՝ շնորհանդեսները։ Քուշինի և Քիչեների կողմից անցկացված ուսումնասիրությունները ցույց են տալիս, որ Facebook- ը քննարկումների խմբում օգտվողներին ավելի շատ հնարավորություններ է տալիս տեղադրելու այնպիսի նյութեր, որոնք առնչվում են «սոցիալական, քաղաքական կամ սպորտային հարցերին»։ Whatsapp օգտագործողների համար կապի ծառայությունը հնարավորություն է տալիս համեմատաբար ցածր գնով մտքեր փոխանակելու։ Այն բարելավեց հաղորդակցության որակը՝ կապված իր գրառումների խնայողության, անվտանգության և հուսալիության հետ։
Քննարկման խմբերի տեղեկատվությունը սովորաբար արխիվացվում է։ Օրինակ՝ Google-ի Խմբերը (նախկին DejaNews) Usenet-ի հոդվածների արխիվ է, որը թվագրվում է 1981-ին։ Քննարկման խմբերի արխիվները երբեմն արդյունավետ միջոց են շատ երկիմաստ հարցերի պատասխանը գտնելու համար։


== Ակադեմիական ==
Մասնագետների կամ ուսանողների մի փոքր խումբ ֆորմալ կամ ոչ ֆորմալ կերպով բանակցում է որոշակի ոլորտներում ակադեմիական թեմայի շուրջ։ Սա կարող է դիտվել որպես հետազոտություն՝ հիմնված տարբեր ակադեմիական մակարդակների վրա։ Օրինակ՝ քոլեջի մակարդակի հարյուր ութսուն ուսանողներ բաժանվել են տարբեր խմբերի, որ մասնակցեն նախընտրելի իրադարձությունների կանոնավոր կազմակերպմանը։ Այնուամենայնիվ, քննարկման խմբերը կարող են աջակցել մասնագիտական ծառայություններին և ժողովրդագրական տվյալների մի շարք միջոցառումներ անցկացնել։ Մեկ այլ կարևոր օրինակ «Լոնդոնի կենսաբանական զանգվածային սպեկտրոմետրիայի քննարկման խմբից» է, որը կայունորեն գործում է՝ հավաքելով տեխնիկներ, ակադեմիկոսներ, արդյունաբերողներ և ուսանողներ՝ ակադեմիական մակարդակով մտքեր փոխանակելու համար։ Այն նպաստում է մասնակիցների ճանաչողական, քննադատական մտածողությանը և վերլուծական հմտությունների զարգացմանը։


== Տես նաև ==
Վեբ-ֆորում
Սոցիալական ցանց


== Ծանոթագրություններ ==